El Programa Treball i Formació és una mesura inclosa en el Pla de Desenvolupament de Polítiques d'Ocupació del Servei Públic d'Ocupació de Catalunya des de l'any 2013, que s'ha anat adaptant d'acord a les necessitats de les persones que més van patir les conseqüències de la passada crisi econòmica.
En el marc de l'objectiu estratègic d'acompanyar les persones i donar-los les eines perquè desenvolupin habilitats i capacitats que els permetin millorar llur situació laboral o professional, previst a la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya, l'objectiu del Programa Treball i Formació és facilitar a les persones en situació d'atur amb més dificultats d'accedir al mercat de treball, o allunyades d'aquest mercat per les dificultats d'accedir-hi, la millora de la seva ocupabilitat facilitant-los competències professionals mitjançant experiència laboral, en un entorn productiu real, i formació professionalitzadora.
Actualment a Catalunya, tot i la millora de l'activitat econòmica i de l'increment de les oportunitats d'ocupació, hi ha encara un important nombre de persones que van perdre la feina i que continuen sense incorporar-se de manera estable al mercat de treball, patint les conseqüències derivades d'aquest període, sovint llarg o molt llarg, d'inactivitat.
D'altra banda, les noves realitats socials han fet palesa de l'existència de persones amb altres situacions de vulnerabilitat social que tampoc aconsegueixen incorporar-se al mercat de treball.
Per aquest motiu, d'acord amb la voluntat d'adaptar-se a les necessitats de les persones, el Programa Treball i Formació es revisa de nou per incorporar la possibilitat d'oferir el Programa a un espectre més ampli de persones en situació de vulnerabilitat social per raó de la manca d'ocupació i per facilitar les persones que hi participin un millor aprofitament de les accions del Programa.
D'altra banda, la revisió també té el propòsit de facilitar l'execució de les accions subvencionades.
Les noves bases reguladores que s'estableixen en aquesta Ordre, obren la participació, a concretar en cada resolució de convocatòria d'acord amb allò que el Pla de desenvolupament de Polítiques d'Ocupació estableixi, a totes les persones que tenen dificultats d'accedir al mercat de treball, sempre que compleixin amb els requisits legals per poder formalitzar un contracte de treball en el moment de la seva signatura, evitant qualsevol discriminació per cap raó i facilitant el destí del Programa a les persones segons les noves realitats socials.
D'altra banda, en atenció a les especials dificultats d'accés al mercat de treball de les persones destinatàries del Programa, les noves bases reguladores han modificat les tasques i funcions de l'anterior acció de coordinació, ara de coordinació i suport, introduint l'acompanyament actiu de les persones participants durant la realització de les accions d'experiència laboral i de formació, com a element clau per aconseguir l'assistència activa en les accions i en conseqüència l'adquisició de les habilitats i les aptituds que milloren l'ocupabilitat.
Igualment, en el mateix sentit de millorar l'adquisició de competències que faciliten l'ocupabilitat, les noves bases reguladores han incrementat la durada mínima de l'acció de formació.
L'acció de formació a programar ha de ser de 60 hores com a mínim, mantenint-se el màxim de 200, limitant a 5 les hores d'assistència diària.
En qualsevol cas la unitat mínima de programació és un mòdul formatiu.
En el mateix sentit, es considera preferent la programació d'accions de formació conduents a un certificat de professionalitat, ja que permeten l'acreditació, amb caràcter oficial, de les competències professionals adquirides.
Tot i així, preveuen altra formació per a l'adquisició de competències professionals, a programar alternativament, completant l'oferta formativa del Programa,
Per últim, les noves bases reguladores incorporen dos elements significatius respecte a l'execució: la justificació per mòduls i la concreció més exhaustiva de les causes i criteris de revocació de la subvenció.
El primer element simplifica totalment la justificació de la subvenció ja que incorpora la justificació de totes les accions subvencionables incloses en el Programa per barems estàndards de costos unitaris.
Això suposa que els costos subvencionables es calculen en base a les activitats realitzades aplicant el mòdul econòmic prèviament establert i que figura com a quantia subvencionable.
Específicament, per implementar el mòdul econòmic de les accions de formació, s'ha realitzat un estudi econòmic de costos de les especialitats del sistema de formació professional per l'ocupació del Servei Públic d'Ocupació de Catalunya que identifica activitats i recursos, que es poden mesurar i associar a un preu de mercat basat en un barem de costos unitaris, i estableix una metodologia per determinar el cost/hora/participant per les especialitats formatives, que no es trobin dins de les analitzades, a partir dels costos unitaris determinats.
Per aquest motiu, les accions queden acreditades amb la comprovació de la realització efectiva de l'acció i el compliment dels resultats als quals estan vinculats, sent d'absoluta transcendència el procés de verificació de les accions durant la seva execució tant "in situ" com administrativa.
En conseqüència, l'entitat beneficiària, sempre i quan no subcontracti l'execució de l'acció, no estarà obligada a presentar ni estats comptables, ni justificants econòmics, com les factures.
D'altra banda el segon element, i atès l'especial importància de la verificació de l'execució de els accions descrita en el paràgraf anterior, les noves bases reguladores, especifiquen de manera detallada com s'han d'executar les accions per a que siguin subvencionables i determina extensament quins supòsits comporten la revocació total o parcial de la subvenció atorgada.
Vist el Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell;
Vist el Reglament (UE) núm. 1304/2013 del Parlament Europeu i del Consell de 17 de desembre de 2013 relatiu al Fons Social Europeu i pel qual es deroga el Reglament (CE) núm. 1081/2006 del Consell;
Vist l'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020.
Vist el Programa Operatiu FSE de Catalunya 2014-2020, núm. CCI2014ES05SFOP007, aprovat per Decisió d'execució de la Comissió Europea de 17 de desembre de 2015;
Vist l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
Vistos els informes de l'Àrea Jurídica de Treball i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, a proposta de la persona titular de la Direcció del Servei Públic d'Ocupació de Catalunya i en ús de les facultats que em són conferides d'acord amb l'article 27.e.bis) de la Llei 13/2015, del 9 de juliol, d'ordenació del sistema d'Ocupació i del Servei Públic d'Ocupació de Catalunya i l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
Aprovar les bases reguladores de les subvencions del Programa Treball i Formació.
Les bases reguladores es detallen en l'annex 1 d'aquesta Ordre.
Les referències a la normativa de concreta aplicació, s'entendrà feta per remissió a la normativa que les pugui substituir en el futur.
S'autoritza a la persona titular de la Direcció del Servei Públic d'Ocupació de Catalunya a dictar les resolucions de convocatòria corresponents i les disposicions que consideri oportunes per al desenvolupament d'aquesta Ordre.
Queda derogada l'Ordre TSF/296/2016, de 2 de novembre, per la qual s'aproven les bases reguladores per a la concessió de subvencions per al Programa Treball i Formació.
Barcelona, 20 de setembre de 2018
L'objecte d'aquestes bases és regular les subvencions del Servei Públic d'Ocupació de Catalunya per a la realització de projectes de millora de l'ocupabilitat de les persones treballadores amb dificultats d'accés al treball en el marc del Programa Treball i Formació.
S'entén per projecte el conjunt d'accions d'experiència laboral i accions de formació que s'aproven en el marc d'una convocatòria, incloses totes les línies de subvenció en cas que n'hi hagi més d'una.
Aquesta actuació contribueix a assolir els resultats definits per l'objectiu específic 8.1.5 del Programa Operatiu del Fons Social Europeu de Catalunya 2014-2020 (2014ES05SFOP007): millorar l'ocupabilitat de les persones aturades o inactives, especialment d'aquelles amb més dificultats d'accés al mercat laboral, per mitjà de l'adquisició d'experiència professional, incloses les iniciatives locals d'ocupació.
2.1 En el marc de les mesures de contractació i formació, es consideren actuacions subvencionables les accions d'experiència laboral, les accions de formació i les accions de coordinació i suport previstes a la base 5 de l'annex 1 d'aquesta Ordre que s'adrecin a les persones treballadores amb dificultats d'accés al treball que determina la base 6 de l'annex 1 d'aquesta Ordre.
2.2 La resolució de convocatòria podrà determinar una o vàries línies de subvenció en atenció a les persones destinatàries, on s'inclouen les accions d'experiència laboral i les accions de formació, i, si escau, la línia de coordinació i suport.
2.3 Igualment la resolució de convocatòria podrà determinar, per línia de subvenció, la distribució territorial de les accions d'experiència laboral i de formació a subvencionar, per municipis, comarques i/o altra divisió territorial i el criteri o proporció necessària entre les accions d'experiència laboral i de formació i l'acció de coordinació i suport, per a que aquesta última sigui subvencionada.
La distribució territorial es determinarà en base la incidència del col·lectiu de persones a qui s'adreci la línia de subvenció, en relació amb les diferències territorials de Catalunya des del punt de vista sòcio-econòmic i de l'ocupació, i l'execució del Programa en l'exercici anterior.
3.1 Podran ser entitats beneficiàries d'aquests ajuts:
a) Les administracions locals de Catalunya o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquelles, que es determinin en cada convocatòria.
b) Les entitats sense ànim de lucre legalment constituïdes amb centre de treball a Catalunya.
3.2 La resolució de convocatòria determinarà, per línia de subvenció, les entitats que, entre les anteriors, poden participar.
Requisits per obtenir la condició de persona o entitat beneficiaria
4.1 Per obtenir la condició de beneficiàries de les subvencions, les persones sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els que es determinen tot seguit:
c) En cas d'entitats sense ànim de lucre, estar legalment constituïdes i inscrites en el registre corresponent.
d) Complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment.
e) Complir amb l'obligació d'indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb l'article 29 de la Llei 5/2008, de 24 d'abril, del dret de les dones a eradicar la violència masclista, per aquelles entitats beneficiàries que siguin empreses amb 25 o més persones treballadores, i també d'acord amb el que indica l'article 48 de la Llei Orgànica 3/2007, de 22 de març, per la igualtat efectiva de dones i homes, referit a les mesures específiques per a la prevenció de l'assetjament sexual i per raó de sexe en el treball.
g) En cas d'associacions i fundacions ja constituïdes subjectes a les disposicions del Codi civil de Catalunya, disposar dels estatuts adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques, modificada per la Llei 5/2011, de 19 de juliol i haver elaborat els comptes anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil.
h) En cas de fundacions, a més del punt anterior, han de complir el deure de presentar els comptes anuals davant del protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
i) No haver estat sancionades amb la sanció accessòria de pèrdua o exclusió a l'accés d'ajudes, bonificacions i beneficis derivats de l'aplicació dels programes d'ocupació o formació professional per a l'ocupació prevista en l'article 46 i 46 bis del Reial decret Legislatiu 5/2000, de 4 d'agost pel qual s'aprova el Text refós de la Llei sobre infraccions i sancions de l'ordre social sempre i quan la sanció sigui ferma i vigent.
j) En cas d'administracions locals, disposar de l'acord del Ple o de la certificació de l'acord de l'òrgan que resulti competent per l'aprovació del projecte i de la sol·licitud de subvenció.
k) En cas d'administracions locals, disposar del certificat del/de la secretari/ària i/o interventor/a de l'administració local on es fa constar la disposició pressupostària per al finançament de la part de l'acció finançada directament pel sol·licitant, amb indicació de les partides pressupostàries corresponents.
l) En cas d'administracions locals, disposar de l'acord o acords municipals pels quals es decideix la creació de l'entitat i els estatuts i/o altres documents fundacionals, i les seves modificacions.
m) Disposar de capacitat tècnica i econòmica per executar les actuacions subvencionables.
n) Estar al corrent de pagament de les obligacions tributàries amb l'Estat i amb la Generalitat i les obligacions davant la Tresoreria General de la Seguretat Social.
o) Complir amb l'obligació establerta en l'article 11 de la Llei 17/2015, del 21 de juliol d'igualtat efectiva de dones i homes, de no haver estat sancionades amb sancions greus o molt greus o condemnades perquè han exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, sempre i quan la sanció sigui vigent.
p) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i el Reial decret 39/1997, de 17 de gener, pel qual s'aprova el Reglament dels serveis de prevenció.
q) Complir amb l'obligació de respectar la igualtat de tracte i d'oportunitats en l'àmbit laboral i, amb aquesta finalitat adoptar mesures destinades a evitar qualsevol tipus de discriminació laboral entre dones i homes.
En el cas de les empreses incloses en els apartats 2, 3 i 4 de l'article 45 de la Llei orgànica 3/2007, de 22 de març, per la igualtat efectiva entre homes i dones, hauran d'elaborar i aplicar amb caràcter obligatori un Pla d'Igualtat.
En el cas dels ens locals, tal i com estableix l'article 15 de la Llei 17/2015, del 21 de juliol, d'igualtat efectiva de dones i homes els que tenen òrgans específics de representació del personal a llur servei han d'aprovar un pla d'igualtat d'homes i dones.
r) Respectar el dret d'accessibilitat per a les persones amb discapacitat d'acord amb la Llei 13/2014, de 30 d'octubre, d'accessibilitat.
s) Respectar la normativa vigent en matèria de desenvolupament sostenible.
t) Disposar de l'acreditació, mitjançant certificació negativa del Registre central de delinqüents sexuals, que les persones que treballen per l'entitat beneficiària i que en l'exercici de les seves funcions tenen contacte habitual amb menors, no han estat condemnats en sentència ferma per algun delicte contra la llibertat i indemnitat sexual, tal i com estableix l'article 13.5 de la Llei orgànica 1/1996, de 15 de gener, de protecció jurídica del menor.
u) Les persones sol·licitants de les subvencions s'han d'adherir al codi ètic que figura com a annex 2 a aquestes bases reguladores.
v) Complir amb les obligacions que es determinen en la base 23 de l'annex 1 d'aquesta Ordre.
w) Complir qualsevol altra obligació legal o reglamentària que les pugui afectar en relació amb aquesta Ordre.
4.2 El compliment d'aquests requisits s'haurà d'acreditar mitjançant la signatura de les declaracions responsables que inclourà la sol·licitud de l'ajut.
Desenvolupament de les accions subvencionables
Les accions s'han de desenvolupar d'acord amb les condicions establertes en aquestes bases reguladores, amb la resolució de la convocatòria que correspongui i la resolució d'atorgament, amb les clàusules del contracte de treball, amb la memòria tècnica presentada amb la sol·licitud de subvenció i, si escau, amb la Guia de prescripcions tècniques.
El Servei Públic d'Ocupació de Catalunya posarà a disposició de les persones participants un qüestionari per tal que avaluïn l'execució del Programa.
Aquestes accions faciliten la pràctica laboral de les persones destinatàries mitjançant la seva contractació laboral per part de l'entitat beneficiària, o ens instrumental en cas d'encàrrec de gestió, i sempre porten aparellada un compromís de realització d'accions de formació.
En cas que l'acció d'experiència laboral es desenvolupi mitjançant un ens instrumental, s'haurà de fer constar a la sol·licitud de subvenció, i serà als efectes d'aquesta Ordre com si fos executada per l'entitat beneficiària.
A la resolució de convocatòria es determinarà la durada dels contractes de treball, que podrà ser des d'un mínim de 6 mesos a un màxim de 12, els percentatges a obtenir de cada durada, així com la jornada del contracte de treball, a temps complert o temps parcial.
Pel que fa a les entitats beneficiàries establertes a la base 3.1 a) de l'annex 1 d'aquesta Ordre, les activitats a realitzar per les persones destinatàries han de ser competència de l'entitat beneficiària, no poden substituir llocs de treball estructurals, per tant, han de ser activitats addicionals a l'activitat habitual del personal de l'administració local, i han d'estar directament relacionades amb l'interès general i social al qual serveix l'entitat beneficiaria.
Quan es tracti d'una entitat supramunicipal, les activitats a realitzar per les persones destinatàries, també podran ser atribuïdes a l'entitat beneficiària per delegació de competències, d'acord amb l'establert als articles 9 i següents de la Llei 40/2015, d'1 d'octubre, de règim jurídic del sector públic
En el cas de les entitats establertes a la base 3.
1 b de l'annex 1 d'aquesta Ordre, les funcions i tasques de la persona contractada han de correspondre a serveis que presta l'entitat o que són necessaris per a la correcta prestació del servei.
5.1.1 Requisits del contracte de treball
L'entitat beneficiària haurà de formalitzar els contractes de treball, els quals hauran de complir els requisits específics següents:
- Que consti el compromís per part de la persona treballadora de realitzar les accions de formació.
- Que consti la menció del finançament públic establert a la base 31 de l'annex 1 d'aquesta Ordre.
Un cop formalitzats els contractes de treball, l'entitat beneficiària ha d'informar mitjançant l'aplicació informàtica CTR del Servei Públic d'Ocupació de Catalunya, les dades del contracte i de la persona treballadora.
Igualment, a la finalització del contracte, haurà d'informar la data de finalització i el motiu de baixa.
Les vacances que es meritin s'hauran de gaudir dintre del temps d'execució del contracte, sense que es puguin compensar econòmicament a la finalització del contracte.
5.1.2 Substitució de les persones contractades
En cas que una persona participant causi baixa del Programa per les causes especificades a continuació, podrà ser substituïda sempre i quan les condicions de la contractació ho permetin i la durada restant del contracte sigui suficient per tal què la persona substituta pugui obtenir una millora de l'ocupabilitat com a resultat de la participació de l'acció d'experiència laboral i de l'acció de formació.
El nou contracte de treball s'haurà de formalitzar per la durada restant objecte de la subvenció.
- Si el contracte de treball es rescindeix perquè la persona treballadora no supera el període de prova en els termes previstos a l'article 14 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels treballadors,
- Si el contracte s'extingeix per les causes que s'enumeren a continuació i que es corresponen a les lletres d, e, f i k, aquesta darrera lletra en relació amb l'article 54, de l'apartat 1 de l'article 49 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels treballadors, és a dir, per dimissió, jubilació, mort, gran invalidesa o incapacitat permanent total o absoluta de la persona treballadora, o per acomiadament disciplinari.
- Excepcionalment, en cas que una persona participant en el Programa es trobi en situació d'incapacitat laboral temporal, maternitat, adopció, acolliment preadoptiu o permanent o risc durant l'embaràs, i l'entitat beneficiària disposi d'elements objectius per preveure que la persona substituïda no podrà incorporar-se de nou al seu lloc de treball.
L'entitat beneficiària haurà d'informar de les substitucions a l'òrgan instructor, així com a l'aplicació informàtica CTR, en el termini d'un mes des de la suspensió o des de la finalització de la relació laboral inicial.
Tret de la durada del contracte, en qualsevol dels supòsits de substitució enumerats anteriorment, serà d'aplicació allò establert a les bases 5.1 i 5.1.1 de l'annex 1 d'aquesta Ordre.
Les accions de formació consisteixen en la realització d'una activitat formativa professionalitzadora per part de les persones destinatàries del Programa que ja estan contractades per l'entitat beneficiària.
Serà d'aplicació allò disposat en la lletra a), punt 2, de l'article 14 de la Llei 30/2015, de 9 de setembre, que regula el Sistema de Formació Professional per a l'ocupació en l'àmbit laboral.
Aquesta formació s'ha d'impartir de manera presencial, durant el contracte de treball i dins de l'horari laboral.
En cap cas podrà ser superior a 5 hores diàries.
L'entitat beneficiària haurà de facilitar l'assistència a l'acció de formació, per la qual cosa, entre d'altres, haurà de vetllar per a que la formació no coincideixi amb les vacances i/o permisos de les persones participants.
Aquestes accions seran subvencionables llevat que les entitats beneficiàries derivin persones participants a accions de formació subvencionades per altres programes del Servei Públic d'Ocupació de Catalunya que reuneixin els requisits especificats en aquesta base.
Aquesta derivació s'haurà d'articular mitjançant un conveni de col·laboració entre l'entitat beneficiària i l'entitat que realitza la formació o, en el supòsit que sigui la pròpia entitat beneficiària qui imparteixi l'acció de formació subvencionada per altres programes del Servei Públic d'Ocupació de Catalunya, s'articularà mitjançant una resolució o acord de govern en cas d'administracions locals o mitjançant altre document jurídic en cas que no ho siguin.
En aquest document hauran de quedar recollits els compromisos d'ambdues entitats, les característiques de la formació i la constància expressa que no hi ha cap intercanvi econòmic.
En cas que l'entitat beneficiària hagi de subcontractar aquestes accions, l'elecció del centre de formació es realitzarà de tal manera que es garanteixi la lliure concurrència entre els centres inscrits o acreditats per a l'especialitat a impartir en el Registre de centres i entitats de formació professional per a l'ocupació, i es compleixin els requeriments establerts en el supòsit de la base 19 de l'annex 1 d'aquesta Ordre, així com en allò que sigui d'aplicació la Llei 30/2015, de 9 de setembre.
En cas que l'acció de formació la desenvolupi un ens instrumental de l'entitat beneficiària, s'haurà de fer constar a la sol·licitud de subvenció, i serà als efectes d'aquesta Ordre com si fos executada per l'entitat beneficiària.
Cada persona participant, incloses les persones substitutes, hauran de participar en una acció de formació preferentment adreçada a l'obtenció de certificats de professionalitat o bé participar en una acció de formació transversal:
Acció de formació de certificat de professionalitat
Les accions de formació adreçades a l'obtenció de certificats de professionalitat hauran de complir tots els requisits establerts en el Reial decret 34/2008, de 18 de gener, pel qual es regulen els certificats de professionalitat, modificat pel Reial decret 1675/2010, de 10 de desembre, i el Reial decret 189/2013, de 15 de març, així com els reials decrets que regulen cada certificat de professionalitat.
L'entitat formadora, sigui l'entitat beneficiària o sigui una entitat subcontractada, ha de disposar de la resolució per la qual consta acreditada pel Servei Públic d'Ocupació de Catalunya i inclosa en el Registre de centres i entitats de formació professional per a l'ocupació, en l'especialitat a impartir, com a mínim, un mes abans de l'inici de l'acció de formació.
Accions de formació transversal
Les accions de formació transversal, d'acord amb l'article 10.1 de la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral, tenen per objecte cobrir les necessitats no cobertes per la formació conduent als certificats de professionalitat, i dotar, a les persones destinatàries, de coneixements, actituds i habilitats, aplicables a moltes activitats laborals.
Les entitats beneficiàries podran sol·licitar accions de formació transversals quan el mapa formatiu del territori no disposi d'entitats acreditades per impartir una especialitat adient al projecte, o quan les persones a qui tenen previst adreçar el projecte tenen dificultats per accedir a les accions de formació conduents a l'obtenció d'un certificat de professionalitat.
Tindran la consideració d'entitats de formació inscrites en el Registre de centres i entitats de formació del Servei Públic d'Ocupació de Catalunya aquelles entitats formadores de les accions transversals que pressentin una declaració responsable d'acord amb el model normalitzat.
La presentació d'aquesta declaració responsables habilitarà l'entitat de formació per a l'inici de l'activitat des del moment de la seva presentació i el Servei Públic d'Ocupació de Catalunya inscriurà d'ofici l'entitat de formació en el registre sobre la base de l'esmentada declaració responsable, sense perjudici de supervisió posterior del compliment del requisit.
Per mantenir la inscripció, qualsevol canvi de titularitat o de forma jurídica de l'entitat s'haurà de comunicar a l'òrgan concedent.
La resolució de convocatòria determinarà les accions de formació transversal a realitzar.
5.2.1 Aspectes generals de les accions de formació
La durada de l'acció de formació conduent a obtenir un certificat de professionalitat haurà de ser, com a mínim, de 80 hores i consistir en la realització, com a mínim, d'un mòdul formatiu.
Per la resta, la durada haurà de ser, com a mínim, de 60 hores.
La resolució de convocatòria determinarà la durada màxima de l'acció de formació.
Les persones participants tenen l'obligació d'assistir a l'acció de formació atès es realitza dins la jornada laboral.
El mòdul formatiu de l'acció de formació serà subvencionable sempre i quan la persona participant assisteixi, com a mínim, al 75% de les hores del mòdul formatiu o hagi assistit entre el 25% i el 75% i sigui baixa per col·locació (per compte d'altri o per compte propi).
El nombre màxim de persones a l'aula serà el que estableixi la Resolució per la qual l'entitat formadora consti acreditada en el Registre de centres i entitats de formació professional per l'ocupació.
Si per normativa, l'aula no està obligada a disposar d'aquesta acreditació, el nombre màxim de persones a l'aula serà de 20.
Requisits mínims d'espais, instal·lacions i equipament
En cas de formació adreçada a certificats de professionalitat, aquests requisits seran els que determini la pròpia normativa.
Per la resta de formacions, no adreçades a certificats de professionalitat, les entitats formadores han de comptar amb un espai mínim de dos metres quadrats per persona participant i cada espai ha d'estar equipat amb el mobiliari docent adequat per participant.
En relació amb les instal·lacions i equipaments, aquests s'han d'adequar a l'especialitat formativa segons el programa formatiu.
En relació amb el material necessari pel desenvolupament de l'acció de formació, les entitats vetllaran perquè s'adeqüi als continguts i a les activitats requerides pel programa formatiu.
Gestió de les accions de formació
Les accions de formació s'han de gestionar mitjançant l'aplicació informàtica de Gestió Integral d'Accions del Servei Públic d'Ocupació de Catalunya.
S'entén per gestionar: proposar l'acció de formació d'acord amb la Resolució d'atorgament i, si escau, declarar el compliment dels requisits establerts a l'apartat anterior; sol·licitar l'inici de l'acció i informar, si escau, l'entitat subcontractada; identificar el personal docent; establir les sessions; identificar les persones participants en l'acció; valorar la seva participació; i qualsevol altre tràmit que la pròpia aplicació determini com necessari per poder finalitzar l'acció de formació.
L'acció de formació pot incloure persones participants de diferents línies de subvenció.
5.2.2 Accions de formació de les persones substitutes
Tota persona substituta, com a participant del Programa Treball i Formació, haurà de rebre les accions de formació definides en aquesta base.
Es podrà dur a terme la substitució de la persona participant en la mateixa acció de formació sempre i quan no s'hagi superat el 25% de la durada de l'acció.
A les persones substitutes els és d'aplicació allò establert a l'apartat 5.2 d'aquesta base.
5.3 Accions de coordinació i suport
L'acció de coordinació i suport consisteix en facilitar l'execució del Programa Treball i Formació mitjançant:
a) La gestió dels processos tècnics i administratius vinculats a la realització i a la justificació de les accions
b) L'acompanyament actiu de les persones participants durant la realització de les accions d'experiència laboral i de formació.
Les funcions del personal assignat a l'execució d'aquesta acció són:
- Facilitar la integració de les persones participants tant en l'acció d'experiència laboral com en la de formació.
- Supervisar l'aprofitament de les persones participants en les dues accions que formen el Programa.
- Estar en permanent alerta per anticipar-se als riscos de no aprofitament i/o d'abandonament de les persones participants en el Programa.
- Gestionar les accions d'experiència laboral i de les accions de formació des de la posada en funcionament fins a la justificació de la subvenció.
Aquestes funcions s'han de portar a terme mitjançant, entre d'altres, les tasques següents:
- Participar en el procés de selecció i contractació de les persones participants.
- Facilitar i mantenir la comunicació amb les persones supervisores de les persones participants en l'acció d'experiència laboral i amb les persones docents de l'acció de formació.
- Supervisar el control de presència.
- Facilitar i mantenir la comunicació amb les persones participants, tant de manera individual com grupal, per contribuir en la seva integració en les accions del Programa.
- Mantenir informada la persona responsable del Programa a l'entitat beneficiària respecte el desenvolupament de les accions.
- Gestionar i informar les accions en les aplicacions informàtiques corporatives del Servei Públic d'Ocupació de Catalunya.
- Recollir les evidències de les actuacions realitzades d'acord amb el procediment establert en els documents normalitzats.
- I aquelles altres tasques que siguin necessàries per a l'acompanyament de les persones participats i pel correcte desenvolupament i justificació del Programa.
Les persones que desenvolupin l'acció de coordinació i suport hauran d'estar en possessió d'una titulació universitària oficial de grau o equivalent, o haver superat el primer o segon cicle d'educació universitària.
Pot ser personal tècnic de l'entitat beneficiària o personal tècnic contractat específicament per a la realització d'aquestes funcions mitjançant la modalitat contractual més adient d'acord amb la normativa laboral vigent i el conveni col·lectiu d'aplicació.
Igualment, en cas d'encàrrec de gestió si així s'ha fet constar obligatòriament a la sol·licitud de la subvenció, pot ser personal tècnic de l'ens instrumental o personal tècnic contractat específicament per a la realització d'aquestes funcions.
S'haurà d'indicar la categoria laboral, la relació laboral i la dedicació en hores i respecte la jornada de treball habitual de l'entitat.
Aquest personal no té la condició de persona destinatària del Programa Treball i Formació, definida a la base 6 de l'annex 1 d'aquesta Ordre.
6.1 Les actuacions que es regulen en aquestes bases s'adrecen a les persones treballadores, aturades o inactives, amb dificultats d'accés al treball, especialment les aturades no perceptores de prestació i subsidi per desocupació més grans de 45 anys, les dones, les persones immigrants, les persones en situació de pobresa i altres col·lectius en situació de vulnerabilitat que es puguin determinar en la resolució de convocatòria i que compleixin amb tots els requisits legals per formalitzar un contracte de treball en el moment de la seva signatura.
6.2 La resolució de convocatòria podràn establir requisits específics entre les persones destinatàries del punt 1 d'aquesta base, conformant diferents línies de subvenció.
6.3 La participació en aquest Programa implica la incompatibilitat de les persones participants de participar en qualsevol altra política activa d'ocupació subvencionada pel Servei Públic d'Ocupació de Catalunya durant la seva permanència.
Selecció de les persones destinatàries
7.1 El procediment per a la selecció de les persones destinatàries és el que s'indica, excepte quan el requisits específics de les persones destinatàries previstos a la base 6.2, impedeixin algun dels passos següents.
En aquest cas la resolució de convocatòria establirà el procediment.
Notificada la resolució d'atorgament de la subvenció, l'entitat beneficiària presentarà a l'oficina de Treball les ofertes de treball dels llocs a ocupar, amb indicació de l'acció de formació a realitzar.
Per a la selecció de personal de les entitats establertes a la base 3.1. a) de l'annex 1 d'aquesta Ordre no serà d'aplicació la normativa dels procediments de selecció de personal d'aquestes entitats ja que el personal seleccionat no es considera inclòs en les corresponents plantilles o relacions de lloc de treball, i, per tant, no correspon una oferta pública d'ocupació prèvia.
L'oficina de Treball gestionarà una oferta de treball experiencial i derivarà a l'entitat beneficiària persones candidates que reuneixin els requisits previstos a aquesta Ordre i a la Resolució de la convocatòria, d'acord amb les prioritats que a cada línia es puguin establir.
Realitzada la selecció, l'entitat beneficiària ha de deixar constància per escrit de l'aplicació del sistema de selecció emprat, la documentació utilitzada i de suport, indicant les persones seleccionades i substitutes.
L'entitat beneficiària informarà l'oficina de Treball del resultat que hagi obtingut cada persona candidata derivada, i en el seu cas, el motiu de la no selecció.
7.2 Si es substitueix la persona destinatària segons el previst a la base 5.1.2 i 5.2.2, l'entitat beneficiària haurà de seleccionar la persona substituta d'entre les persones seleccionades amb resultat de suplents en l'oferta de la persona que ha causat baixa.
Si les persones suplents en el moment d'incorporar-se en el Programa ja no compleixen els requisits de la convocatòria, s'haurà de realitzar una nova oferta i seguir el mateix procediment de selecció que es va portar a terme per la persona que ha causat baixa.
8.1 La quantia de la subvenció a atorgar per les diferents accions regulades en aquesta Ordre serà:
La quantia de la subvenció a atorgar per cadascun dels contractes de treball és el resultat de multiplicar un mòdul econòmic mensual pel nombre de mesos de durada del contracte de treball i/o un mòdul econòmic diari en cas d'incloure un període inferior a un mes.
Per a les entitats previstes a la base 3.1 a) la referència per determinar el mòdul, mensual i diari, serà l'Acord relatiu a la contractació de persones en situació d'atur inscrites com a demandants d'ocupació no ocupades en el marc del Programa Treball i Formació promogut pel Servei Públic d'Ocupació de Catalunya, que sigui vigent en el moment de la publicació de la resolució de convocatòria.
Per a les entitats previstes a la base 3.1 b) la referència per determinar el mòdul, mensual i diari, és la mateixa que per a les entitats previstes a la base 3.1 a) però en aquest cas tindrà el caràcter de retribució mínima.
Un cop executada l'actuació subvencionable, en el cas que la contractació no s'hagi executat en la totalitat dels mesos subvencionats, l'import de la subvenció es determinarà restant, de la subvenció concedida, l'import corresponent a multiplicar el mòdul econòmic mensual als mesos sencers no executats a partir de la data d'inici de contracte i, en el cas que no sigui un mes sencer, l'import corresponent a multiplicar el mòdul econòmic diari als dies no executats, sens perjudici del que preveu la base 25.4 de l'annex 1 d'aquesta Ordre.
La quantia de la subvenció a atorgar per a l'acció formativa associada a cadascun dels contractes de treball és el resultat de multiplicar un mòdul econòmic hora pel nombre d'hores formatives associades a cada contracte de treball, d'acord amb l'establert a la base 5.2.1 a) de l'annex 1 d'aquesta Ordre.
La referència per determinar el mòdul econòmic serà el darrer estudi econòmic de costos de les accions del sistema de formació professional per l'ocupació del Servei Públic d'Ocupació de Catalunya, vigent en el moment de la publicació de la resolució de convocatòria.
Un cop executada l'actuació subvencionable, en el cas que la contractació no s'hagi executat en la totalitat dels mesos subvencionats, l'import de la subvenció es determinarà segons el que preveu la base 25.4 de l'annex 1 d'aquesta Ordre.
Accions de coordinació i suport
La quantia de la subvenció a atorgar per a l'acció de coordinació i suport és el resultat de multiplicar un mòdul econòmic pel nombre d'hores de coordinació i suport d'acord amb el previst a la base 14 de l'annex 1 d'aquesta Ordre.
La referència per determinar el mòdul econòmic serà el cost salarial del personal tècnic B1 del Conveni laboral del personal de la Generalitat de Catalunya vigent en el moment de la publicació de la convocatòria, incloent les despeses de cotització, i d'acord amb les hores anuals d'aquesta categoria.
Un cop executada l'actuació subvencionable, en el cas que la acció no s'hagi executat en la totalitat d'hores subvencionades, l'import de la subvenció es determinarà restant, de la subvenció concedida, l'import corresponent a multiplicar el mòdul econòmic per les hores no executades, sens perjudici del que preveu la base 25.4 de l'annex 1 d'aquesta Ordre.
8.2 L'import dels mòduls es fixarà anualment i es determinarà a la resolució de convocatòria.
En cap cas, el cost dels bens o serveis subvencionats no pot superar el seu valor de mercat.
9.2 La totalitat de les despeses s'acreditaran mitjançant la justificació de l'execució del mòdul definit a la base 8 de l'annex 1 d'aquesta Ordre i d'acord amb els terminis i condicions establertes a la base 21 de l'annex 1 d'aquesta Ordre.
10.1 Les sol·licituds i altres tràmits associats al procediment de concessió de les subvencions i la seva justificació, s'hauran de presentar segons models normalitzats i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit Programa Treball i Formació en el cercador de Tràmits gencat.
La corresponent resolució de convocatòria detallarà els terminis de presentació de les sol·licituds i la resta de tràmits associats a les sol·licituds.
10.3 Les entitats interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics, a través del sistema de signatura electrònica que determini la pròpia Seu electrònica.
10.4 En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, l'entitat usuària que hi accedeixi visualitzarà un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
A més, si escau, per raó de la matèria, se li ha de proporcionar un accés directe a les subseus electròniques corresponents.
No obstant, quan no sigui tècnicament possible que l'entitat usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
Correspon a l'entitat interessada acreditar
aquesta interrupció, aportant el corresponent codi de referència de la incidència oberta, perquè pugui efectuar el tràmit durant l'ampliació del termini.
10.5 La sol·licitud inclourà les declaracions responsables relatives al compliment dels requisits i obligacions recollits en les bases 4 i 23 de l'annex 1 d'aquesta Ordre, així com aquelles derivades de la mateixa presentació.
En aquest sentit, cal tenir en compte el que indica l'article 28.7 de la Llei 39/2015, d'1 d'octubre, que estableix que els interessats es responsabilitzen de la veracitat dels documents que presentin.
10.6 La presentació de la sol·licitud de subvenció faculta l'Administració per verificar en qualsevol moment la veracitat de les dades que hi consten o es declaren, i a demanar que s'aporti la documentació complementària que consideri necessària per acreditar les dades que figuren a la sol·licitud.
La inexactitud, falsedat o omissió, de caràcter essencial, en qualsevol dada o document que acompanyi la sol·licitud de subvencions o la documentació corresponent a altres tràmits, o que consti en una declaració responsable, deixen sense efecte aquest tràmit, des del moment en què es coneguin, prèvia audiència a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
10.7 La signatura de la sol·licitud comporta l'autorització al Servei Públic d'Ocupació de Catalunya per obtenir, per mitjans electrònics, les dades relatives a les obligacions tributàries i de la Seguretat Social.
10.8 En cas que sigui necessari consultar en qualsevol moment de la tramitació de la subvenció, a través d'interoperabilitat, dades de terceres persones, caldrà que l'entitat sol·licitant obtingui la corresponent autorització, i en cas de no autoritzar-ho, s'hauran de demanar i presentar els documents acreditatius corresponents.
10.9 La identificació i la signatura electrònica de les persones beneficiàries es faran a través dels sistemes d'identificació i signatura electrònica admesos per la Seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En el supòsit que l'import total de la subvenció adjudicada superi un total de 60.000 €, es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
Per realitzar la sol·licitud caldrà el certificat digital del representant de l'entitat, d'acord amb l'establert als paràgrafs anteriors.
En el cas de las Administracions Públiques, la notificació s'entén practicada quan es realitza el corresponent assentament registral.
11.1 Amb les sol·licituds s'ha d'adjuntar la documentació que es relaciona a continuació:
a) Memòria tècnica i econòmica del Projecte d'activitat o actuació segons el model que es determini a la corresponent convocatòria.
b) Quan la signatura electrònica de la persona que signa la sol·licitud acrediti la representativitat amb què actua no serà necessari aportar més documentació en relació amb la representació.
En cas que la signatura electrònica no acrediti la representativitat, l'òrgan instructor comprovarà d'ofici la inscripció en un registre públic o en el Registre electrònic general de representació.
c) Full de domiciliació bancària degudament omplert, si no s'ha presentat anteriorment, o han transcorregut més de cinc anys, o s'ha modificat el seu contingut, d'acord amb el model del Departament de la Vicepresidència i d'Economia i Hisenda de la Generalitat de Catalunya, disponible a l'adreça d'Internet http://economia.gencat.cat/ca/70_ambits_actuacio/tresoreria_i_pagaments/04_models_i_formularis/
d) En cas que l'entitat beneficiària sol·licitant sigui un organisme autònom o altra entitat jurídica de creació voluntària, dependent o vinculada a una administració local, caldrà aportar l'acord o acords municipals pels quals es decideix la seva creació i els estatuts i/o altres documents fundacionals, i les seves modificacions.
En el cas que estigui publicada en un butlletí oficial, només serà necessari indicar-ne la referència de la publicació a la sol·licitud.
11.2 La documentació presentada juntament amb la sol·licitud o amb els altres tràmits associats al procediment de concessió podrà ser una còpia autèntica, o bé una còpia simple, sempre que, en aquest darrer cas, es manifesti a través d'una declaració que els documents adjuntats són còpies idèntiques als documents originals.
11.3 En cas que els documents ja es trobin en poder de qualsevol dels Departaments de la Generalitat de Catalunya, en aplicació del que preveu l'article 28.3 de la Llei 39/2015, d'1 d'octubre del procediment administratiu comú de les administracions públiques, la seva aportació es podrà substituir per una declaració de la persona sol·licitant segons la qual no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En cas que s'hagin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
11.4 Les entitats sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, hauran d'aportar la documentació que acrediti aquesta prerrogativa especial, juntament amb la sol·licitud.
11.5 En cas que s'hagi de presentar juntament amb la sol·licitud de subvenció documentació addicional a l'esmentada en aquesta base, el detall d'aquesta documentació estarà en la corresponent resolució de convocatòria.
12.1 L' incompliment dels requisits no esmenables o del termini de presentació de sol·licituds que estableix aquesta Ordre comportarà la inadmissió de la sol·licitud.
12.3 Qualsevol entitat sol·licitant pot desistir expressament de la seva sol·licitud de subvenció abans de rebre la resolució d'atorgament, presentant un escrit de desistiment i la persona titular de la Subdirecció General de Polítiques Actives d'Ocupació del Servei Públic d'Ocupació de Catalunya ha d'acceptar el desistiment amb la resolució corresponent.
12.4 En cas que la resolució de convocatòria determini un procediment de concessió de concurrència competitiva, la Subdirecció General de Polítiques Actives d'Ocupació del Servei Públic d'Ocupació de Catalunya haurà de resoldre sobre la inadmissió o el desistiment de les sol·licituds.
Aquesta resolució es notificarà a l'entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/informacio-publica.html ), sens perjudici que es pugui utilitzar addicionalment altres mitjans electrònics.
12.5 En cas que la convocatòria determini un procediment de concessió de concurrència no competitiva, la Subdirecció General de Polítiques Actives d'Ocupació del Servei Públic d'Ocupació de Catalunya haurà de resoldre sobre la inadmissió o el desistiment de les sol·licituds.
Aquesta resolució es notificarà a través de mitjans electrònics a l'entitat interessada mitjançant notificació individual.
12.6 Contra aquesta resolució d'inadmissió o desistiment, que no exhaureix la via administrativa, es podrà interposar recurs d'alçada davant del superior jeràrquic competent en el termini d'un mes a comptar de la publicació o notificació.
Criteris de valoració i/o requisits per obtenir la subvenció
Quan el procediment de concessió es realitzi mitjançant un règim de concurrència competitiva, s'aplicaran els criteris de valoració de les sol·licituds següents, els quals podran versar sobre el projecte i/o sobre la situació de les persones destinatàries a contractar, d'acord amb el que determini la resolució de convocatòria.
a.1 Situació sòcio-econòmica i d'ocupació del territori: es valorarà l'atur registrat en l'àmbit territorial del projecte.
A més a més, es valorarà que el projecte es desenvolupi en aquelles comarques catalanes amb menys renda familiar bruta disponible per habitant.
La resolució de convocatòria determinarà la font i la data dels índex utilitzats.
a.2 Ofertes d'ocupació i contractació efectiva: es valoraran aquells projectes que ofereixin contractacions en aquelles ocupacions amb més afiliacions a la Seguretat Social.
a.3 Sectors d'activitat amb més impacte econòmic: es valoraran aquells projectes que incloguin contractacions relacionades en aquells sectors d'activitat que tinguin en el moment de la sol·licitud més impacte econòmic.
b) Criteris sobre les persones destinatàries:
b.1 Situació familiar: es valorarà el nombre de fills i filles menors d'edat a càrrec.
b.2 Situació social: es valoraran els esforços d'integració de la persona destinatària.
b.3 Situació econòmica: es valorarà que la persona destinatària forma part d'una unitat familiar en la qual no hi ha ingressos que superin la referència de l'Indicador Públic de Rendes d'Efectes Múltiples o l'índex de referència que es consideri més adient en funció de la línia de subvenció convocada.
b.4 Altres situacions que demostrin la vulnerabilitat de la persona destinatària: es podrà valorar la situació de sensellarisme, i/o altres motius que demostrin la seva vulnerabilitat econòmica, social, d'habitatge o mèdica.
A la resolució de convocatòria s'especificarà cada criteri i el valor de cadascun i, si escau, la puntuació mínima a assolir per tenir dret a la subvenció.
S'haurà de deixar constància en l'expedient dels aspectes concrets que s'han valorat en aplicació de cada criteri i de la relació entre la puntuació obtinguda.
Quan el procediment de concessió es realitzi mitjançant un règim de concurrència no competitiva, es verificarà que l'entitat beneficiària compleix amb els requisits per obtenir la subvenció i que són els previstos a les bases 3, 4, 5, 6, 10 i 11 de l'annex 1 d'aquesta Ordre.
14.1 El procediment de concessió de les subvencions regulades en aquesta Ordre és el següent:
Concurrència no competitiva per a:
-Les administracions locals amb una distribució territorial de les contractacions d'acord amb criteris territorials i d'atur de les persones destinatàries.
Es durà a terme aquest procediment quan la convocatòria vagi adreçada a un col·lectiu en concret i sigui possible determinar l'impacte al territori d'aquesta política activa d'ocupació.
-Les entitats sense ànim de lucre.
Es durà a terme aquest procediment quan la convocatòria vagi adreçada a un col·lectiu específic però sense que es pugui garantir una distribució territorial.
Concurrència competitiva per a:
-Les entitats beneficiàries, ja siguin administracions locals o entitats sense ànim de lucre.
Es durà a terme aquest procediment quan no hi hagi una distribució territorial i no es pugui garantir l'impacte, però hi hagin elements diferenciadors del projecte, ja sigui per la situació sòcio-econòmica del territori o per la situació familiar i social de les persones a participar.
El procediment de concessió de subvenció s'inicia l'endemà de la data de publicació de la convocatòria ordinària.
En tots els procediments, les accions de formació van associades als contractes concedits.
14.2 L'òrgan competent per a la instrucció del procediment és la Subdirecció General de Polítiques Actives d'Ocupació del Servei Públic d'Ocupació de Catalunya, mitjançant el Servei de Programes d'Oportunitat d'Ocupació.
14.3 Un cop tancat el període de presentació de sol·licituds, es verificarà que les entitats sol·licitants compleixin els requisits per ser beneficiàries de les subvencions.
14.4 Passos dels procediments de concessió:
14.4.1 El procediment de concessió de concurrència no competitiva amb distribució territorial de contractes de treball serà el següent:
Aprovació de les contractacions preassignades establertes a la distribució territorial.
Aquest pas suposa l'aprovació de la subvenció corresponent a l'experiència laboral i a la formació del nombre de contractes de treball sol·licitats que sigui igual o inferior als establert a la preassignació.
Si restessin contractes de treball preassignats a nivell de comarca sense aprovar, a cada comarca s'aprovaran, a raó d'un contracte més i la subvenció equivalent, les sol·licituds amb contractes sense aprovar segons ordre decreixent de la dada de referència que s'estableixi a la distribució territorial de la convocatòria fins esgotar el nombre de contractes de treball preassignats a la comarca.
Si encara restessin contractes de treball preassignats a una comarca sense aprovar, s'aprovaran, a raó d'un contracte de treball més i la subvenció equivalent, les sol·licituds amb contractes sense aprovar d'altres comarques del mateix àmbit territorial segons ordre decreixent de la dada de referència que s'estableixi a la distribució territorial de la convocatòria fins esgotar el nombre de contractes de treball preassignats en l'àmbit territorial.
En cas que restessin contractes de treball preassignats a una demarcació territorial, s'aprovaran, a raó d'un contracte de treball més i la subvenció equivalent, a les sol·licituds amb contractes sense aprovar segons ordre decreixent de la dada de referència que s'estableixi a la distribució territorial de la convocatòria, fins esgotar el nombre de contractes de treball preassignats i l'import de la convocatòria.
Pas 5 Per a l'assignació de les subvencions de l'acció de coordinació i suport es procedirà a assignar les hores d'acord amb el criteri o proporció que s'estableixi a la resolució de convocatòria.
14.4.2 El procediment de concessió de concurrència no competitiva sense distribució territorial de contractes de treball, serà el següent:
Ordenar en sentit descendent segons data i hora del registre d'entrada les sol·licituds presentades en el termini de sol·licitud.
En el cas que s'hagi de requerir l'entitat sol·licitant per manca de documentació a presentar amb la sol·licitud, es perdrà l'ordre de prelació de la presentació.
La presentació de la documentació requerida determinarà el nou ordre de prelació.
Aprovació de la subvenció corresponent a l'experiència laboral i a la formació del nombre de contractes de treball sol·licitats amb el límit de contractes de treball i el percentatge de contractes segons durada si així ho ha determinat la resolució de convocatòria.
14.4.3 El procediment de concessió de concurrència competitiva es durà a terme mitjançant la valoració de les sol·licituds presentades per les entitats beneficiàries d'acord amb la base 13 de l'annex 1 d'aquesta Ordre.
La composició de la Comissió de valoració o òrgan col·legiat que analitzarà i avaluarà les sol·licituds presentades, estarà composat per:
La persona titular de la Subdirecció General de Polítiques Actives d'Ocupació del Servei Públic d'Ocupació de Catalunya, que farà la funció de presidenta.
La persona titular del Servei de Programes d'oportunitat d'ocupació, que farà la funció de secretària i vocal.
La persona titular d'un Servei Territorials del Servei Públic d'Ocupació de Catalunya que determini la corresponent Subdirecció, que farà la funció de vocal.
La persona titular del Servei Jurídic del Servei Públic d'Ocupació de Catalunya, que farà la funció d'assessora.
La Comissió de valoració o òrgan col·legiat confeccionarà la llista de sol·licituds proposades per ser entitats beneficiàries de les subvencions i entitats que formen part de la llista de reserva, si n'hi ha, i estarà detallada en funció de la puntuació obtinguda d'acord amb els criteris de valoració establerts a la base 13 de l'annex 1 d'aquesta Ordre.
Un cop avaluades les sol·licituds, l'òrgan instructor formularà la proposta de resolució provisional d'atorgament a l'òrgan concedent d'acord amb l'informe de la Comissió de valoració.
Aquesta proposta provisional de concessió contindrà la llista de sol·licitants proposats per ser beneficiàries de les subvencions i entitats que formen part de la llista de reserva, si n'hi ha, i estarà detallada en funció de la puntuació obtinguda d'acord amb els criteris de valoració previstos en aquesta Ordre.
La notificació de la proposta de resolució provisional d'atorgament de les subvencions a les entitats interessades es realitzarà mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
L'òrgan instructor formularà la proposta definitiva de concessió de les subvencions a la vista, en tot cas, de la proposta de resolució provisional, de la documentació addicional presentada pels beneficiaris proposats, i de les comprovacions realitzades d'ofici, i l'elevarà a l'òrgan resolutori.
15.1 L'òrgan competent per dictar la resolució és de la Direcció del Servei Públic d'Ocupació de Catalunya, a proposta de la Subdirecció General de Polítiques Actives d'Ocupació del Servei Públic d'Ocupació de Catalunya
15.2 El termini màxim per emetre la resolució i notificar-la serà de 6 mesos, a comptar des de la data de la publicació de la convocatòria.
15.3 La resolució d'atorgament haurà de ser degudament motivada i haurà de contenir, com a mínim, la identificació de la persona o persones sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat, i en cas que s'autoritzin bestretes, la justificació de l'execució de l'objecte de la subvenció, la forma i la quantia de les garanties que, si s'escau, ha de presentar el beneficiari, i, si escau, l'autorització de subcontractació de les actuacions subvencionables.
15.4 En els processos de concessió de concurrència competitiva, aquesta resolució es notificarà a l'entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/informacio-publica.html ), sens perjudici que es pugui utilitzar addicionalment altres mitjans electrònics.
15.5 En els processos de concessió de concurrència no competitiva, aquesta resolució es notificarà a l'entitat interessada a través de mitjans electrònics mitjançant notificació individual.
15.6 En cas que l'òrgan competent no dicti i notifiqui la resolució en el termini de 6 mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.7 La resolució d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant la persona titular de la secretaria general del Departament de Treball, Afers Socials i Famílies en el termini d'un mes, a comptar des de l'endemà de la notificació de la resolució, segons el que estableix l'article 121 de la Llei 39/2015, d'1 d'octubre, de Procediment Administratiu Comú de les Administracions, i l'article 76 de la Llei 26/2010, del 3 d'agost.
15.8 Les subvencions que es puguin concedir no generen cap dret a la concessió d'altres subvencions en exercicis futurs.
15.9 L'atorgament de les subvencions està supeditat a la possibilitat de reducció parcial o total de la subvenció, abans que no es dicti la resolució definitiva d'atorgament, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
En la corresponent resolució de convocatòria es determinarà el termini d'execució del Programa.
L'execució de les accions en el marc del Programa Operatiu del Fons Social Europeu 2014-2020 no podrà haver-se iniciat abans de l'1 de gener de 2014 i no podrà finalitzar més tard del 31 de desembre de 2022.
17.1 Prèviament al reconeixement de l'obligació de cadascun dels pagaments, es comprovarà d'ofici si l'entitat beneficiària està al corrent de les obligacions tributàries i amb la Seguretat Social.
La signatura de la sol·licitud de subvenció per part de l'entitat beneficiària implica l'autorització per fer la comprovació.
En cas que l'entitat beneficiària no tingui la residència fiscal en territori espanyol, haurà de presentar un certificat emès per les autoritats competents del país de residència.
17.2 El pagament de la subvenció es tramitarà mitjançant una bestreta del 80% de l'import atorgat, a partir de la seva concessió i prèvia presentació, si escau, de la documentació acreditativa de la relació laboral segons estableixi la Resolució de convocatòria.
Per a aquest pagament no s'exigeixen garanties.
El pagament del 20% restant s'haurà de tramitar un cop l'activitat subvencionada ha estat degudament justificada d'acord amb la base 21 de l'annex 1 d'aquesta Ordre.
17.4 A la resolució de la convocatòria s'establiran els òrgans responsables de la tramitació del pagament.
Per a les actuacions regulades en aquesta Ordre, es consideraran circumstàncies que alteren les condicions de la concessió la modificació de l'experiència laboral i/o l'acció de formació que hagi de realitzar la persona participant, descrita a la memòria tècnica del projecte i atorgada mitjançant la corresponent resolució de la subvenció.
18.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, haurà de ser expressament autoritzat per l'òrgan concedent, en els termes de l'article 95 e) del Decret legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
19.1 S'entén que una entitat beneficiària subcontracta quan concerta amb tercers l'execució total o parcial de l'activitat que constitueix l'objecte de la subvenció.
19.2 Únicament són susceptibles de subcontractació les accions de formació.
Els conceptes i percentatges màxims a subvencionar seran el 100% de l'acció de formació.
19.3 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que desenvolupa el reglament.
19.4 La subcontractació en cap cas no pot suposar un cost addicional sobre l'import de la subvenció.
19.5 Les entitats beneficiàries són responsables que en l'execució de l'activitat subvencionada concertada amb tercers es respectin els límits establerts pel que fa a la naturalesa i la quantia de despeses subvencionables, i els contractistes estan subjectes al deure de col·laboració per permetre la verificació adequada del compliment dels límits esmentats.
A aquest efecte, el contracte ha de recollir l'obligació de facilitar a l'entitat beneficiària la informació requerida per l'òrgan convocant.
19.6 En cap cas l'entitat beneficiària podrà subcontractar l'execució total o parcial de les accions subvencionades amb persones o entitats que estableix l'article 29.7 de la Llei 38/2003, de 17 de novembre.
L'article 68 del Reial decret 887/2006, de 21 de juliol exposa què s'entén com a vinculació en cas de les entitats.
19.7 La subcontractació s'haurà de formalitzar per escrit mitjançant contracte, conveni o acte de validesa jurídica similar, entre l'entitat beneficiària i l'entitat o empresa subcontractada.
19.8 La subscripció del contracte no exclou de la responsabilitat directa i inequívoca de l'entitat beneficiària de la subvenció, en relació amb les obligacions inherents a aquesta condició.
19.9 El subcontractista no podrà concertar amb tercers l'execució total ni parcial de l'acció subcontractada.
19.10 L'entitat beneficiària ha de vetllar perquè l'empresa que se subcontracti tingui solvència tècnica.
19.11 El contingut mínim que haurà d'incloure el contracte, conveni o acta de validesa jurídica similar és el següent:
a) Identificació de les parts: càrrec, nom, NIF, domicili social, tipus d'empresa.
c) Activitat concreta que se subcontracta: partides contractades, cost o pressupost previst, percentatge sobre el total de la subvenció que pot arribar fins al 100% de l'acció subcontractada.
e) Dies i hores lectives que impartirà la formació l'entitat subcontractada.
f) Llengua en què s'impartirà la formació
h) Vigència de la relació contractual.
i) Lloc on s'impartirà la formació
j) Data d'inici i de finalització de la formació
- L'entitat o l'empresa subcontractada es comprometen a facilitar al beneficiari de la subvenció les dades (indicadors) que s'esmenten a efecte de la justificació.
- L'entitat beneficiària declara si té o no parentiu per vincle de matrimoni o una altra relació estable anàloga, per consanguinitat, adopció o afinitat fins al segon grau amb el contractista o amb qualsevol altre membre dels seus socis/sòcies o partícips.
- L'entitat beneficiària declara que no concerta l'execució total o parcial de les activitats subvencionades en cap dels supòsits que estableix l'article 29.7 de la Llei 38/2003, de 17 de novembre.
l) Condicionament de l'efectivitat del contracte a l'atorgament de la subvenció.
m) L'obligació per part del centre o entitat subcontractada de facilitar la informació requerida pel Servei Públic d'Ocupació de Catalunya.
n) Causes d'extinció i incompliment de la relació contractual.
o) Òrgans i procediments als quals se sotmetran les qüestions litigioses que es puguin derivar del contracte, conveni o acte de validesa jurídica similar.
19.12 D'acord amb el que estableix l'article 31.3 de la Llei 38/2003, de 17 de novembre, general de subvencions, quan l'import de la despesa subvencionada superi les quantitats que estableix la normativa vigent que regula els contractes del sector públic per al contracte menor, l'entitat beneficiària haurà de sol·licitar com a mínim tres ofertes de diferents proveïdors prèviament a la contractació, excepte si per les especials característiques no hi ha al mercat prou proveïdors, o si la despesa s'ha realitzat abans de la sol·licitud de la subvenció.
19.13 En cas que la subcontractació superi el 20% de l'import atorgat i que aquest import superi els 60.000 euros, l'entitat beneficiària haurà de presentar una sol·licitud d'autorització de la subcontractació, el document del contracte, conveni o acte de validesa jurídica similar i el document de la declaració responsable de l'entitat subcontractada.
L'òrgan concedent comprovarà la documentació presentada i, si tot és correcte, autoritzarà expressament la subcontractació.
20.1 En cas que l'import atorgat sigui superior a 10.000 euros, un cop rebuda la resolució d'atorgament, caldrà aportar una declaració comunicant la informació relativa a les retribucions dels òrgans de direcció o administració, a l'efecte de fer-les públiques, d'acord amb el que s'estableix a l'article 15.2 de la Llei 19/2014, de 29 de desembre, de transparència, accés a la informació pública i bon govern.
20.2 D'altra banda, la documentació d'execució que es generi en el desenvolupament de les actuacions, i que les entitats beneficiàries hauran de custodiar o presentar com a evidències de la realització de les actuacions, es detallarà a la corresponent resolució de convocatòria.
20.3 L'entitat beneficiària haurà de presentar la documentació d'execució corresponent a cada actuació segons models normalitzats, i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit Programa Treball i Formació en el cercador de Tràmits gencat.
21.1 La justificació del compliment de les condicions imposades i de la consecució de l'objecte de la subvenció es farà d'acord amb el que preveuen els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre ECO/172/2015, de 3 de juny, sobre les formes de justificació de subvencions.
En el supòsit d'actuacions cofinançades pel Fons Social Europeu, la documentació justificativa haurà de complir els requisits que determini la norma estatal, Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020.
21.2 Un cop finalitzades les actuacions, l'entitat beneficiària haurà de presentar la justificació de la subvenció corresponent a cada actuació, d'acord amb les indicacions de la base 10.1 de l'annex 1 d'aquesta Ordre, en el termini que estableix el punt 4 d'aquesta base.
La modalitat de justificació per a cadascuna de les actuacions previstes a la base 2 de l'annex 1 d'aquesta Ordre és acreditació per mòduls.
La justificació de les actuacions haurà d'incloure:
a) una memòria explicativa del compliment de la finalitat de les actuacions, amb indicació de les activitats realitzades i dels resultats obtinguts segons model normalitzat, així com fer constar una explicació de les mesures plantejades per l'entitat beneficiària en el conjunt de les contractacions, respecte a la igualtat de gènere i la protecció i millora del medi ambient i l'acreditació del compliment de l'obligació de donar publicitat prevista a la base 23 de l'annex 1 d'aquesta Ordre per les línies finançades pel Fons Social Europeu, i
b) una memòria econòmica, per cadascuna de les línies de subvenció, sobre el cost de les actuacions realitzades.
El contingut de la memòria econòmica és el que tot seguit es detalla:
Declaració de l'entitat beneficiària, segons model normalitzat, d'acord amb el contingut següent:
1.1 Per les accions d'experiència laboral, per a cada contracte formalitzat: la data d'inici i la data de finalització de la relació laboral, causa de la mateixa i el nombre de mesos i/o dies de contracte
1.2 Per les accions de formació, per a cada contracte formalitzat: les hores de formació assistides amb indicació del percentatge d'assistència respecte el total d'hores de l'acció formativa.
1.3 Per les accions de coordinació i suport, per cada persona destinada a l'acció: les hores efectives de treball temporalitzades.
Quantia de la subvenció calculada d'acord amb el que preveu la base 8 de l'annex 1 d'aquesta Ordre, en base a l'execució de les accions declarada en el punt anterior.
En cas de subcontractació de l'acció de formació, s'haurà de presentar la factura corresponent on hi consti la referència de l'acció i el número d'hores, i les persones destinatàries que han participat.
Si escau, un detall d'altres ingressos o subvencions que hagin finançat l'activitat subvencionada, amb indicació del seu import i procedència.
Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos que se'n derivin.
Les actuacions que tenen el mòdul com a modalitat de finançament queden acreditades amb la comprovació de la realització efectiva de l'acció i el compliment dels resultats al qual estan vinculats, mitjançant les conclusions del procés de verificació in situ del projecte i de la verificació administrativa de la memòria explicativa.
L'entitat beneficiària no està obligada a presentar els estats comptables, ni les factures o d'altres documents de valor probatori en el tràfic jurídic mercantil, excepte en el cas previst a l'apartat 2.2 d'aquesta base.
21.4 Termini i lloc de presentació
Les entitats beneficiàries de les subvencions resten obligades a realitzar-ne la justificació en el termini màxim de 2 mesos des de la finalització de la darrera contractació del projecte davant del Servei de Control i Justificació Econòmica del Servei Públic d'Ocupació de Catalunya
21.5 La persona titular del Servei de Control i Justificació Econòmica del Servei Públic d'Ocupació de Catalunya podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.
22.1 Les actuacions de verificació per part de la Subdirecció General de Verificació i Supervisió de les accions subvencionables seran de dos tipus:
Tenen per objecte verificar l'execució de les actuacions i assegurar que aquesta està suportada pels corresponents documents justificatius, d'acord amb el que s'indica a les bases 20 i 21 de l'annex 1 d'aquesta Ordre respecte l'execució i la justificació, respectivament.
22.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi la Subdirecció de Verificació i Supervisió.
a) Complir l'objectiu i la finalitat, executar el projecte, realitzar l'activitat i adoptar el comportament que fonamenta la concessió de la subvenció, inclòs el que preveu la base 8.1 a), en relació amb les entitats previstes a la base 3.1 b) sobre el caràcter de retribució mínima de l'import de salari mensual que estableixi l'Acord relatiu a la contractació de persones en situació d'atur inscrites com a demandants d'ocupació no ocupades en el marc del Programa Treball i Formació promogut pel Servei Públic d'Ocupació de Catalunya, que s'utilitzi per determinar el mòdul, mensual i diari, en cada resolució de convocatòria, i acreditar-ho davant el Servei Públic d'Ocupació de Catalunya en la forma i termini que s'estableix a la base 21 de l'annex 1 d'aquesta Ordre.
b) Formalitzar el corresponent encàrrec de gestió, en cas que l'entitat beneficiaria sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatuts que tenen la condició de mitjà propi i servei tècnic de l'entitat beneficiària d'acord amb el que estableix la Llei 9/2017, de 8 de novembre, de Contractes del Sector Públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (BOE núm. 272, de 9.11.2017).
d) Disposar d'una pòlissa d'assegurança d'accident amb caràcter previ a l'inici de l'acció de formació, que s'ajusti tant al període de duració teoricopràctic de l'acció de formació com al seu horari diari, que cobreixi les despeses d'accident in itinere, els riscos derivats de les visites de l'alumnat a empreses o altres establiments que s'organitzin per donar suport al desenvolupament de les accions de formació.
L'assegurança ha de cobrir el període formatiu, la durada de les pràctiques en empreses i el mòdul de formació pràctica vinculat als certificats de professionalitat, si escau.
L'entitat formadora podrà optar per subscriure una pòlissa d'assegurança col·lectiva que doni cobertura a tot l'alumnat del projecte aprovat.
En el supòsit que l'acció de formació sigui subcontractada a una entitat formadora, es considerarà que l'entitat beneficiària disposa de l'assegurança si l'entitat subcontractada subscriu aquesta pòlissa.
e) Conservar els justificants originals (paper i electrònics), i l'altra documentació relacionada amb la subvenció atorgada, durant un període mínim de cinc anys, a comptar des de la data de finalització del termini de justificació de l'objecte de la subvenció o bé des de la data de presentació de justificant corresponents, si és anterior.
En el cas de cofinançament per part del Fons Social Europeu, haurà de conservar tots els documents justificatius de les despeses cofinançades per l'FSE durant un termini de tres anys a partir del 31 de desembre de l'any següent a la presentació a la Comissió Europea dels comptes en els quals s'hagin inclòs les despeses.
El Servei Públic d'Ocupació de Catalunya informarà a les entitats beneficiàries de la data d'inici d'aquest període.
Els documents s'han de conservar en forma d'original o en versió electrònica de documents originals.
Aquest s'haurà de notificar prèviament i per escrit a l'òrgan instructor amb anterioritat a la finalització del termini d'execució, el qual haurà de valorar la proposta de modificació i la podrà acceptar, si no comporta canvis substancials ni representa un incompliment dels requisits i condicions establerts en aquesta Ordre.
Els canvis no comunicats o que no hagin estat acceptats podran donar lloc al reintegrament total o parcial de la subvenció.
m) Complir les obligacions que regulen els articles 90 bis i 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
n) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a l'adopció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzin, prestin o subministrin.
o) Complir amb les indicacions que determinin les guies que s'esmenten i desenvolupin aquesta Ordre, pels diferents àmbits de gestió i que es publiquin al web del Servei Públic d'Ocupació de Catalunya.
p) Complir amb les obligacions que es determinen en la base 31 de l'annex 1 d'aquesta Ordre en relació a la publicitat de les subvencions.
q) Acceptar la seva inclusió en la llista de beneficiaris publicada d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013.
r) Informar dels indicadors d'execució i de resultats, tant comuns com específics, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, en la forma i terminis que estableixi l'òrgan competent.
s) Les entitats beneficiàries, contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
t) D'acord amb el que s'estableix a l'article 15.2 de la Llei 19/2014 de 29 de desembre, de transparència, accés a la informació pública i bon govern, en el cas que les entitats beneficiàries siguin persones jurídiques i l'import a atorgar sigui superior a 10.000 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
u) D'acord amb el que estableix l'article 13.5 de la Llei orgànica 1/1996, de 15 de gener, de protecció jurídica del menor, en cas que les persones destinatàries finals del programa subvencionat puguin tenir contacte amb menors en l'exercici de les activitats relacionades amb el programa, l' entitat beneficiària ha de complir amb l'obligació de disposar de l'acreditació mitjançant certificació negativa del Registre central de delinqüents sexuals, que aquestes persones no han estat condemnades en sentència ferma per algun delicte contra la llibertat i indemnitat sexual.
v) Les entitats beneficiàries han de verificar el compliment de requisits per participar d'acord amb les característiques del programa, i d'acord amb la Llei 15/1999, de 13 de desembre, de protecció de dades de caràcter personal, complir amb l'obligació de recopilar les dades de les persones participants, la custòdia de la fitxa de participant amb les mesures de seguretat corresponents i la garantia en la tramesa de les dades.
w) Adherir-se als principis ètics i regles de conducta als quals han d'adequar l'activitat les persones beneficiàries, i que es detallen a l'Annex 2 d'aquesta Ordre.
x) Les entitats privades, els partits polítics, les associacions i fundacions vinculades, les organitzacions sindicals i empresarials que perceben subvencions o ajuts públics de més de 100.000,00 euros anuals o que almenys el 40% dels seus ingressos anuals procedeix de subvencions, sempre que aquesta quantitat sigui de més de 5.000,00 euros, han de complir les obligacions del Títol II de la Llei 19/2014, de 29 de desembre.
y) Presentar al Servei Públic d'Ocupació de Catalunya tota la documentació corresponent a l'execució i la justificació de les actuacions de l'actuació segons la relació establerta a la base 20 de l'annex 1 d'aquesta Ordre i el que s'indiqui en la base 21 de l'annex 1 d'aquesta Ordre.
z) Que la documentació que es presenta amb la sol·licitud i amb qualsevol altre tràmit associat al procediment de concessió de les subvencions i la seva justificació, és una còpia idèntica del document original i que les dades contingudes són certes.
aa) Recollir i custodiar l'autorització per facilitar les dades de les persones adscrites a l'acció o accions subvencionades i/o de les persones destinatàries.
ab) Si escau, recollir i custodiar les declaracions responsables de les persones destinatàries en què acreditin el compliment dels requisits que estableix la base 6 de l'annex 1 d'aquesta Ordre, prèviament a la participació a l'acció subvencionada.
ac) Complir amb la legislació laboral i de Seguretat Social vigent d'acord amb la modalitat del contracte de treball subvencionat, emparar la persona contractada, objecte de l'ajut, en el Pla de Prevenció de Riscos Laborals i facilitar-li les mesures per a la seva adequada protecció i complir qualsevol altra obligació legal o reglamentària, que li pugui afectar.
ad) Qualsevol persona que tingui coneixement de fets que poguessin ser constitutius de frau o irregularitat en relació amb projectes o operacions finançades total o parcialment a càrrec de fons provinents de la Unió Europea en el marc de la present Ordre de bases podrà posar dits fets en coneixement del Servicio Nacional de Coordinación Antifraude de la Intervención General de la Administración del Estado, per mitjans electrònics mitjançant el canal habilitat a l'efecte per dit Servei a l'adreça web http://igaepre.central.sepg.minhac.age/sitios/igae/es-ES/Paginas/Denan.aspx, i en els terminis establerts a la Comunicació 1/2017, de 3 d'abril del citat Servei que s'adjunta com a annex a la present Ordre.
25.1 Són causes de revocació les previstes pels articles 92 bis i 99 del Decret legislatiu 3/2002,
de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
També serà causa de revocació l'incompliment i la falsedat en la declaració dels requisits previstos a la base 4 de l'annex 1 d'aquesta Ordre.
25.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol 9 de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
25.3 Els incompliments dels requisits o les obligacions de les entitats beneficiàries, l'execució incorrecta de les accions que es posin de manifest en la verificació administrativa o in situ de les accions subvencionades, així com també la justificació d'una quantia inferior a l'atorgada inicialment, implicaran l'inici d'un procediment de revocació parcial o total de les subvencions concedides, que pot comportar la minoració de l'import pendent de pagament i/o el reintegrament parcial o total, per part de l'entitat beneficiària, de les quantitats pagades (bestretes) amb els interessos de demora corresponents.
25.4 Els criteris i fórmules que s'aplicaran per calcular els imports a revocar són els següents:
Obtenir, de manera concurrent, altres ajuts, subvencions o ingressos que, d'acord amb la base 28 de l'annex 1 d'aquesta Ordre, siguin incompatibles, suposarà la revocació de la subvenció de l'acció d'experiència laboral i de l'acció de formació de la persona afectada, i, en cas de les accions de coordinació, suposarà la revocació de l'import de la subvenció objecte del qual ja s'ha rebut el cofinançament.
Iniciar una línia de subvenció fóra del termini previst a la resolució de la convocatòria suposarà la revocació total de l'import atorgat a la línia de subvenció no iniciada.
Pel que fa a la revocació de l'import atorgat per a les accions d'experiència laboral i per a les accions de formació:
No formalitzar els contractes previstos a la resolució d'atorgament, suposarà la revocació total de l'acció d'experiència laboral i l'acció de formació vinculada no executada.
Formalitzar un contracte de treball amb una persona, a la qual li sigui d'aplicació el procediment general de la base 7.1 de l'annex 1 d'aquesta Ordre, i que no estigui inclosa en la corresponent oferta de treball, suposarà la revocació total de l'acció d'experiència laboral i de l'acció de formació vinculada de la persona afectada.
Formalitzar un contracte de treball amb una persona que no compleixi els requisits previstos a la base 6 de l'annex 1 d'aquesta Ordre, o els específics de la línia de subvenció establerts a la resolució de convocatòria, suposarà la revocació total de l'acció d'experiència laboral i de l'acció de formació vinculada de la persona afectada.
Formalitzar un contracte amb una durada diferent a l'aprovada, tret de les substitucions, suposarà la revocació corresponent a la subvenció de l'acció d'experiència laboral i de l'acció de formació vinculada de la persona afectada.
Formalitzar un contracte que no inclogui els requisits del contracte descrits a la base 5.1.1 a) de l'annex 1 d'aquesta Ordre, suposarà la revocació parcial del 10% de l'import justificat i revisat, de l'acció d'experiència laboral i de l'acció de formació vinculada de la persona afectada
No donar d'alta a la seguretat social a la persona participant, suposarà la revocació total de l'acció d'experiència laboral i de l'acció de formació vinculada de la persona afectada.
Iniciar un contracte laboral fóra dels períodes previstos a la corresponent convocatòria suposarà la revocació total de l'import atorgat de la subvenció de l'acció d'experiència laboral i de l'acció de formació vinculada de la persona afectada.
Extingir un contracte laboral per causes objectives (tècniques, econòmiques, organitzatives o de producció) o fonamentat en un acomiadament col·lectiu o en un acomiadament disciplinari la causa del qual sigui improcedent, suposarà la revocació de la subvenció de l'acció d'experiència laboral i de l'acció de formació vinculada de la persona afectada.
No assistir a les accions de formació per causa imputable a l'entitat beneficiària, suposarà la revocació de l'acció d'experiència laboral i de l'acció de formació vinculada de la persona afectada.
S'entén que és causa imputable a l'entitat beneficiària quan, en finalitzar el Programa, no ha presentat al Servei Públic d'Ocupació de Catalunya la proposta d'accions de formació d'una persona participant, o presentada i aprovada l'esmentada proposta, no ha sol·licitat l'inici de les accions, o sol·licitat l'inici, l'entitat no inicia efectivament les accions de formació, o tot i haver iniciat l'acció, la persona destinatària assisteix a l'acció d'experiència laboral en l'horari d'impartició de l'acció de formació.
Realitzar les accions de formació fóra de l'horari laboral, suposarà la revocació de l'acció d'experiència laboral i de l'acció de formació vinculada de la persona afectada.
Si la persona destinatària no assisteix a cap sessió de les accions de formació programades per l'entitat i la causa és deguda a la seva incapacitat laboral temporal, maternitat, adopció, acolliment preadoptiu o permanent o risc durant l'embaràs de la persona destinatària, degudament acreditada, no es revocarà la subvenció de d'experiència laboral i sí de l'acció de formació de la persona afectada.
No es revocarà la subvenció de l'acció d'experiència laboral i de l'acció de formació de la persona afectada quan la no assistència a les accions de formació sigui deguda a la finalització del seu contracte, pels motius enumerats a l'apartat d) ii d'aquesta base, i sempre i quan, la finalització s'hagi produït dins dels tres primers mesos des de l'inici de la seva contractació laboral i la persona sigui substituïda.
Pel que fa a la revocació de la subvenció de l'experiència laboral d'una persona destinatària:
Modificar les accions d'experiència laboral sense haver obtingut l'autorització administrativa, d'acord amb el que preveu la base 18.2 de l'annex 1 d'aquesta Ordre, suposarà la revocació de la subvenció de l'acció d'experiència laboral de la persona afectada.
Rescindir el contracte per la no superació del període de prova en els termes previstos a l'article 14 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels treballadors, o bé extingir el contracte de treball abans de la durada objecte de la subvenció en els supòsits que s'enumeren a continuació i que es corresponen a les lletres d, e, f, i, k (aquesta darrera lletra en relació amb l'article 54 de la mateixa llei), de l'article 49.1 de l'esmentat Reial decret legislatiu, i que correspon a la dimissió de la persona treballadora, jubilació, mort, gran invalidesa o incapacitat permanent total o absoluta de la persona treballadora, o si la causa d'extinció està basada en l'acomiadament disciplinari de la persona treballadora, suposarà la revocació parcial de la subvenció de l'acció d'experiència laboral de la persona afectada per l'import corresponent a la durada no executada, excepte que sigui substituïda.
Pel que fa a la revocació de la subvenció de l'acció de formació d'una persona destinatària:
Modificar les accions de formació sense haver obtingut l'autorització administrativa, d'acord amb el que preveu la base 18.2 de l'annex 1 d'aquesta Ordre, suposarà la revocació de la subvenció de l'acció de formació de la persona afectada.
Iniciar l'acció de formació sense la prèvia aprovació i/o autorització a l'inici per part del Servei Públic d'Ocupació de Catalunya, suposarà la revocació de la subvenció de l'acció de formació de la persona afectada.
No assistir, com a mínim, al 75% d'assistència, suposarà la revocació de la subvenció de l'acció de formació de la persona afectada, a excepció que hagi assistit entre el 25 % i el 75 % i sigui baixa per col·locació (per compte d'altri o per compte propi).
Subcontractar l'acció formativa per un import inferior a l'atorgat, suposarà la revocació de la diferència.
En aquest supòsit, l'import màxim a subvencionar serà l'import de la subcontractació.
Pel que fa a la revocació de la subvenció de l'acció de coordinació i suport:
No assignar el personal tècnic o no realitzar les funcions de l'acció de coordinació i suport, suposarà la revocació de la subvenció de l'acció de coordinació i suport.
No realitzar la totalitat de les hores subvencionades suposarà la revocació parcial de la subvenció de l'acció de coordinació i suport.
25.5 En compliment del que estableix l'article 100 del Text refós de la Llei de finances públiques de Catalunya, aprovat pel Decret legislatiu 3/2002, del 24 de desembre, el Servei Públic d'Ocupació de Catalunya ha d'iniciar els processos de revocació quan escaigui.
Les entitats beneficiàries poden renunciar només per causes justificades i de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents.
28.1 Els ajuts regulats en aquestes bases són incompatibles amb qualsevol altre ajut concedit amb la mateixa finalitat que estigui finançat per altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals, excepte les reduccions dels costos de Seguretat Social.
28.2 L'import dels ajuts concedits en cap cas pot ser d'una quantia que superi el cost de l'activitat a desenvolupar per la persona o entitat beneficiària.
29.1 El Servei Públic d'Ocupació de Catalunya establirà els mitjans i els terminis pel registre d'informació de les dades, de manera estandarditzada i sistematitzada, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu per al període 2014-2020, la Conferència sectorial d'Ocupació i Afers Laborals – Plan Anual de Políticas de Empleo, PAPE- i al mateix Servei Públic d'Ocupació de Catalunya, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
El registre haurà de realitzar-se com a mínim trimestralment.
29.2 La convocatòria s'establirà els indicadors i els mecanismes de recollida d'aquests.
Es farà publicitat de les subvencions concedides mitjançant l'exposició de la seva relació al Tauler electrònic de l'Administració de la Generalitat ( https://seu.gencat.cat/informacio-publica.html ), i al portal de la transparència ( http://transparencia.gencat.cat ).
Cas que l'import de les subvencions atorgades, individualment considerades, sigui igual o superior a 3.000,00 euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
En el supòsit d'actuacions cofinançades pel FSE, i d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013, s'informa que la llista de persones o entitats beneficiàries es publicarà en un portal d'Internet únic, amb les dades de les operacions cofinançades.
31.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
Inclusió de la imatge institucional de l'entitat concedent.
Llegenda relativa al finançament públic en cartells, plaques commemoratives, materials impresos, mitjans electrònics o audiovisuals o bé esments realitzats als mitjans de comunicació.
31.3 L'entitat beneficiària haurà d'adoptar les mesures següents de publicitat i informació relatives al Cofinançament del Fons Social Europeu:
- En totes les mesures d'informació i comunicació que realitzi, haurà d'incloure l'emblema de la Unió Europea, una referència a la Unió Europea, una referència al Fons Social Europeu i el lema "El Fons Social Europeu inverteix en el teu futur".
- Durant la realització de l'operació, haurà d'informar al públic del cofinançament de l'actuació, en el seu espai web, si en disposa, i mitjançant un cartell visible pel públic, de mida A3 mínim.
- En el cas que de l'operació se'n derivi la realització de treballs de construcció i que la contribució pública superi els 500.000 euros, en el termini de tres mesos a partir de la finalització de l'execució, haurà de col·locar un cartell de mida significativa, que informi al públic del cofinançament.
- Les característiques tècniques de les mesures d'informació i dels cartells s'han d'adequar al que determinen els articles 4 i 5 del Reglament (UE) núm. 821/2014 de 28 de juliol, de la Comissió.
- S'haurà d'assegurar que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament del Fons Social Europeu en qualsevol document que es lliuri a les persones participants o que formi part de l'expedient de l'actuació cofinançada.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts" de l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei Públic d'Ocupació de Catalunya, modificada per l'Ordre EMO/229/2014, de 17 de juliol, de creació i modificació de fitxers que contenen dades de caràcter personal en l'àmbit del Departament d'Empresa i Ocupació i del Servei Públic d'Ocupació de Catalunya, amb la finalitat de gestionar els expedients de subvencions i ajuts del Servei Públic d'Ocupació de Catalunya.
Les entitats beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre aplicable en allò que no s'oposi al Reglament (UR) 2016/679 i el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel qual es deroga la Directiva 95/46/CE (Reglament general de protecció de dades).
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, la Llei 39/2015, d'1 d'octubre, del procediment administratiu comú de les administracions públiques, així com el que disposa la Llei de pressupostos de la Generalitat de Catalunya del present exercici, així com altra normativa comunitària, estatal i autonòmica que pugui ser d'aplicació.